als_Latn dik_Latn sna_Latn
Patate, proshutë e vezë, të gjitha të gatuara në furrë janë një zgjidhje për drekën ose darkën nëse nuk ke shumë dëshirë të gatuash. Kjo recetë e shijshme gatuhet shpejt, mjafton ti fusësh gjithë përbërësit në furrë.
Përbërësit për Patate, proshutë e vezë në furrë
- 3-4 patate
- 2 vezë
- 150 gr proshutë
- 3 domate të freskëta
- 1 lugë salcë domate (kliko për recetën)
- 1 lugë vaj ulliri
- pak kripë
- pak piper
- pak rigon
- pak rozmarinë
Për 1-2 persona
Përgatitja
Pasi qërojmë patatet, i presim në copa dhe i hedhim në një tavë ku kemi vendosur letër furre. I hedhim sipër pak kripë, pak rigon e rozmarinë të grirë dhe vaj ulliri.
Sipër tyre vendosim copat e proshutës. Anash patateve vendosim kokrrat e domateve të lara.
Në një kupë porcelani (që mund të futet edhe në furrë) hedhim vezët. Anash tyre hedhim salcën e domates të cilës i hedhim sipër pak kripë, rigon e rozmarinë të grirë.
Vendosim kupën mbi tavë dhe i fusim në furrë të nxehtë 180-200°C derisa të shohim që janë bërë patatet përreth 20 minuta. Do të shohim që proshuta është bërë e rreshkur.
Hedhim patatet, proshutën e domatet në pjatë e anash vendosim kupën me vezë, (me kujdes mos digjeni). Servirim pjatën të ngrohtë.
als_Latn als_Latn vec_Latn spa_Latn plt_Latn als_Latn als_Latn als_Latn als_Latn ces_Latn ces_Latn ces_Latn als_Latn als_Latn als_Latn als_Latn als_Latn als_Latn als_Latn